pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พม. ขอเชิญชวนพี่น้องประชาชนผู้มีจิตศรัทธาร่วมบริจาคเงินและสิ่งของเครื่องใช้ที่จำเป็น เพื่อส่งมอบความช่วยเหลือไปยังประชาชนกลุ่มเป้าหมายที่เป็นกลุ่มเปราะบางในสังคม ที่ประสบปัญหาจากสถานการณ์การแพร่ระบาดของโควิด-19
วันพุธที่ 6 พฤษภาคม 2563
พม. ขอเชิญชวนพี่น้องประชาชนผู้มีจิตศรัทธาร่วมบริจาคเงินและสิ่งของเครื่องใช้ที่จําเป็น เพื่อส่งมอบความช่วยเหลือไปยังประชาชนกลุ่มเป้าหมายที่เป็นกลุ่มเปราะบางในสังคม ที่ประสบปัญหาจากสถานการณ์การแพร่ระบาดของโควิด-19
พม. ขอเชิญชวนพี่น้องประชาชนผู้มีจิตศรัทธาร่วมบริจาคเงินและสิ่งของเครื่องใช้ที่จําเป็น เพื่อส่งมอบความช่วยเหลือไปยังประชาชนกลุ่มเป้าหมายที่เป็นกลุ่มเปราะบางในสังคม ที่ประสบปัญหาจากสถานการณ์การแพร่ระบาดของโควิด-19
กระทรวงการพัฒนาสังคมและความมั่นคงของมนุษย์ (พม.) ขอเชิญชวนพี่น้องประชาชนผู้มีจิตศรัทธาร่วมบริจาคเงินและสิ่งของเครื่องใช้ที่จําเป็น สําหรับศูนย์รับบริจาคกระทรวงการพัฒนาสังคมและความมั่นคงของมนุษย์ เพื่อส่งมอบความช่วยเหลือไปยังประชาชนกลุ่มเป้าหมายที่เป็นกลุ่มเปราะบางในสังคมตั้งแต่เด็กแรกเกิด เด็ก เยาวชน ผู้สูงอายุ คนพิการ คนไร้ที่พึ่ง คนไร้บ้าน และผู้ด้อยโอกาสที่ประสบปัญหาทางสังคม อยู่ในภาวะยากลําบาก และเดือดร้อนจากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) โดยร่วมบริจาคผ่านหลายช่องทาง ดังนี้
1) บริจาคเงินเข้าบัญชีโดยตรง ชื่อบัญชี ศูนย์รับบริจาคกระทรวงการพัฒนาสังคมและความมั่นคงของมนุษย์ ธนาคารกรุงไทย สาขาสะพานขาว เลขบัญชี 021-0-21170-9 และ บริจาคเงินผ่านแอปพลิเคชัน true money สําหรับการบริจาคเงิน 300 บาทขึ้นไป สามารถรับใบเสร็จรับเงินเพื่อการลดหย่อนภาษีได้ โดยส่งหลักฐานการโอนเงินทาง 1.1) โทรสารหมายเลข 02-282-2870 และ 1.2) อีเมล์ E-mail: oscc1300.m@m-society.go.th
2) บริจาคสิ่งของโดยตรงได้ที่ศูนย์รับบริจาคกระทรวงการพัฒนาสังคมและความมั่นคงของมนุษย์ บริเวณชั้น 1 อาคารกรมพัฒนาสังคมและสวัสดิการ สะพานขาว ถนนกรุงเกษม กรุงเทพฯ และบริจาคสิ่งของโดยส่งพัสดุถึง ศูนย์รับบริจาคกระทรวงการพัฒนาสังคมและความมั่นคงของมนุษย์ เลขที่ 1034 ถนนกรุงเกษม แขวงคลองมหานาค เขตป้อมปราบฯ 10100
นอกจากนี้ ยังโทรแจ้งการรับบริจาคสิ่งของที่บ้านในเขตกรุงเทพฯ และปริมณฑล ที่หมายเลขโทรศัพท์ 02-659-6476 หรือ ศูนย์ช่วยเหลือสังคม
สายด่วน พม. โทร. 1300
รัฐบาลไทย-ข่าวทำเนียบรัฐบาล-​สธ.ส่งทีมแพทย์ไทย ดูแลสุขภาพผู้แสวงบุญฮัจย์ที่ซาอุดิอาระเบีย
วันอาทิตย์ที่ 22 กรกฎาคม 2561
​สธ.ส่งทีมแพทย์ไทย ดูแลสุขภาพผู้แสวงบุญฮัจย์ที่ซาอุดิอาระเบีย
กระทรวงสาธารณสุข ส่งทีมแพทย์ พยาบาลและเจ้าหน้าที่สาธารณสุข 3 ทีม จํานวน 32 คน ดูแลสุขภาพ      ผู้แสวงบุญชาวไทยมุสลิมที่เดินทางไปประกอบพิธีฮัจย์ 8,000 คน ประจําปี 2561 ที่เมืองเมกกะและเมืองมาดีนะห์ ประเทศซาอุดิอาระเบีย
กระทรวงสาธารณสุข ส่งทีมแพทย์ พยาบาลและเจ้าหน้าที่สาธารณสุข 3 ทีม จํานวน 32 คน ดูแลสุขภาพ ผู้แสวงบุญชาวไทยมุสลิมที่เดินทางไปประกอบพิธีฮัจย์ 8,000 คน ประจําปี 2561 ที่เมืองเมกกะและเมืองมาดีนะห์ ประเทศซาอุดิอาระเบีย
แพทย์หญิงพรรณพิมล วิปุลากร รองปลัดกระทรวงสาธารณสุข ให้สัมภาษณ์เกี่ยวกับการดูแลสุขภาพ ชาวไทยมุสลิมที่เดินทางไปประกอบพิธีฮัจย์ที่ประเทศซาอุดิอาระเบีย ประจําปี 2561 จํานวน 8,000 คน ว่า กระทรวงสาธารณสุข จัดส่งทีมแพทย์ 3 ทีม จํานวน 32 คน สลับกันปฏิบัติงาน ประกอบด้วย แพทย์ 7 คน เภสัชกร 3 คน พยาบาลวิชาชีพ 17 คน และเจ้าหน้าที่สาธารณสุข 5 คน พร้อมเวชภัณฑ์ ยารักษาโรค อุปกรณ์ป้องกันโรค และ จัดสถานที่ห้องฉุกเฉิน ห้องตรวจ ห้องพักผู้ป่วยและคลังยา รวมถึงระบบโปรแกรมฐานข้อมูลผู้ป่วย เพื่อดูแลสุขภาพ ผู้แสวงบุญชาวไทยมุสลิมประกอบพิธีฮัจย์ ประจําปี 2561 โดยตั้งจุดรักษาพยาบาล 2 แห่ง คือ เมืองเมกกะและเมืองมาดีนะห์ ประเทศซาอุดิอาระเบีย มีนายแพทย์อุทิศศักดิ์ หริรัตนกุล นายแพทย์สาธารณสุขจังหวัดสงขลา เป็นที่ปรึกษา และนายแพทย์ซุลกิฟลี ยูโซ๊ะ ผู้อํานวยการโรงพยาบาลไม้แก่น จังหวัดปัตตานี เป็นหัวหน้าประจํา หน่วยบริการดูแลสุขภาพผู้แสวงบุญชาวไทย ที่เมืองเมกกะและเมืองมาดีนะห์ ขณะนี้มีผู้แสวงบุญ ชาวไทยมุสลิมเดินทางมาถึงแล้ว จํานวน 3,207 คน พบว่ามีสุขภาพดี
แพทย์หญิงพรรณพิมล กล่าวต่อว่า กระทรวงสาธารณสุขแบ่งการทํางานทีมงาน ตั้งแต่วันที่ 14 กรกฎาคม 2561 ถึงวันที่ 16 กันยายน 2561 รวม 64 วัน ให้การดูแลรักษาพยาบาลและอํานวยความสะดวกแก่ผู้แสวงบุญประกอบพิธีฮัจย์โดยไม่คิดมูลค่า มีภารกิจคือ 1.ตรวจรักษา 2.ประสานการส่งต่อผู้ป่วย 3.ติดตามเยี่ยมผู้แสวงบุญ ที่รักษาตัวที่โรงพยาบาลในพื้นที่ 4.ดูแลผู้ป่วยวิกฤติ และ 5.ออกเยี่ยมผู้แสวงบุญกลุ่มที่มีความเสี่ยงตามโรงแรม โดยประสานความร่วมมือและระบบการส่งต่อผู้ป่วยร่วมกับโรงพยาบาลของประเทศซาอุดีอาระเบีย ในกรณี ที่จําเป็นต้องใช้การรักษาพยาบาลในระดับสูงขึ้น
สําหรับผลการรักษาพยาบาลของหน่วยพยาบาลทีมแรก ที่เมืองมาดีนะห์ เปิดให้บริการ (ไม่เป็นทางการ)ตั้งแต่วันที่ 17 กรกฎาคม 2561 ถึงวันที่ 21 กรกฎาคม 2561 มีผู้แสวงบุญชาวไทยมุสลิมประมาณ 10 คน ที่เข้ารับบริการด้วยอาการระบบทางเดินหายใจ ระบบกล้ามเนื้อ และมีแผลเบาหวานที่เท้า ซึ่งอย่างไรก็ตามแพทย์ได้ให้การรักษาและให้คําแนะนําเกี่ยวกับโรค รวมถึงการดูแลสุขภาพทั่วไปแก่ผู้แสวงบุญ เช่น สวมหน้ากากอนามัย ล้างมือให้สะอาด อาหารสะอาด และงดสูบบุหรี่ ยังไม่พบการส่งต่อเพื่อรักษาในโรงพยาบาลของประเทศซาอุดิอาระเบีย ทั้งนี้สภาพอากาศโดยทั่วไป มีอากาศร้อน ลมแรง และแห้งอบอ้าว อุณหภูมิโดยเฉลี่ยประมาณ 38-42 องศาเซลเซียส
*************************** 22 กรกฎาคม 2561
รัฐบาลไทย-ข่าวทำเนียบรัฐบาล-นายกรัฐมนตรีรับมอบหน้ากากอนามัย และอุปกรณ์ทางการแพทย์ จากภาคเอกชนเพื่อร่วมกับรัฐบาลสู้ภัยโควิด-19
วันพฤหัสบดีที่ 30 เมษายน 2563
นายกรัฐมนตรีรับมอบหน้ากากอนามัย และอุปกรณ์ทางการแพทย์ จากภาคเอกชนเพื่อร่วมกับรัฐบาลสู้ภัยโควิด-19
นายกรัฐมนตรีรับมอบหน้ากากอนามัย และอุปกรณ์ทางการแพทย์ จากภาคเอกชนเพื่อร่วมกับรัฐบาลสู้ภัยโควิด-19
วันนี้ (30 เม.ย.63) ศาตราจารย์นฤมล ภิญโญสินวัฒน์ โฆษกประจําสํานักนายกรัฐมนตรี เผยว่า เมื่อเวลา 09.00 น. ณ ห้องสีม่วง ตึกไทยคู่ฟ้า ทําเนียบรัฐบาล พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม รับมอบหน้ากากอนามัย อุปกรณ์ทางการแพทย์ จากภาคเอกชนทั้งไทยและจีน เพื่อร่วมกับรัฐบาลช่วยเหลือประชาชน บุคลากรทางการแพทย์ ประกอบด้วย 3 คณะ ได้แก่ คณะผู้บริหารบริษัทมิตรผลและบ้านปู บริจาคหน้ากากอนามัยผ้ามัสลิน จํานวน 200,000 ชิ้น บริษัท คีนน์ จํากัด บริจาคผลิตภัณฑ์ คีนน์ เจิม คิลเลอร์ จํานวน 100 ถัง สภาธุรกิจไทย-จีน บริจาคหน้ากากอนามัย 470,500 ชิ้น แก่ มหาวิทยาลัยมหิดล โดยมีนายเทวัญ ลิปตพัลลภ รัฐมนตรีประจําสํานักนายกรัฐมนตรี นายดิสทัต โหตระกิตย์ เลขาธิการนายกรัฐมนตรี นายธีรภัทร ประยูรสิทธิ ปลัดสํานักนายกรัฐมนตรี เข้าร่วมด้วย สรุปสาระสําคัญ ดังนี้
นายกรัฐมนตรีขอบคุณภาคเอกชนที่มีส่วนร่วมในการสู้ภัยโควิด-19 ซึ่งสิ่งของที่ได้รับในวันนี้ ก็จะได้นําไปมอบต่อให้กับแพทย์ พยาบาล ทหาร ตํารวจ เจ้าหน้าที่รักษาความปลอดภัยที่ปฏิบัติหน้าที่ในหน่วยงานต่าง ๆ แม้เข้าใจดีว่าภาคเอกชนอาจจะได้รับผลกระทบบ้างในขณะนี้ แต่สุขภาพของประชาชนเป็นสิ่งสําคัญ ทุกคนจะต้องเรียนรู้และปรับตัว หลังจากนี้ ศูนย์บริหารสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) (ศบค.) จะทยอยผ่อนคลายมาตรการต่าง ๆ โดยก็ขอให้ภาคธุรกิจร่วมอดทนและสู้ไปด้วยกัน ทั้งนี้ นายกรัฐมนตรียังให้กําลังใจคณะผู้บริหารมิตรผลและบางปู ในการดําเนินธุรกิจท่ามกลางสภาวะตลาดน้ํามันและพลังงานของโลกผันผวน ซึ่งยังต้องขอความร่วมมือบริษัทได้ช่วยกับรัฐบาลในการดูแลเกษตรกรไร่อ้อยต่อไป ขณะเดียวกันรัฐบาลมีนโยบายส่งเสริมพลังงานหมุนเวียนและพลังงานชีวมวล ซึ่งจะช่วยเหลือเกษตรกรไทยได้อีกทางหนึ่ง
จากนั้น นายกรัฐมนตรีได้รับมอบผลิตภัณฑ์น้ํายาทําความสะอาด จากคณะผู้บริหารบริษัท คีนน์ จํากัด เพื่อทําความสะอาดพื้นผิววัตถุ สามารถกําจัดเชื้อโรค แบคทีเรีย ราและเชื้อไวรัส และย่อยสลายเองตามธรรมชาติไม่ส่งผลกระทบต่อสิ่งแวดล้อม โดยนายกรัฐมนตรีแสดงความชื่นชมผลิตภัณฑ์ ซึ่งถือว่าเป็นชีวนวัตกรรม ที่ผลิตในไทยซึ่งจะมอบให้หน่วยงานที่เกี่ยวข้อง เพื่อดําเนินการตามวัตถุประสงค์ต่อไป
โอกาสนี้ นายกรัฐมนตรี ยังเป็นสักขีพยานรับมอบหน้ากากอนามัยและอุปกรณ์ทางการแพทย์ อาทิ หน้ากากอนามัยทางการแพทย์ ชุดป้องกันไวรัส (PPE) เครื่องวัดอุณหภูมิ เป็นต้น จากคณะผู้บริหารสภาธุรกิจไทย-จีน ประกอบด้วยนางหยาง ชิน อุปทูตรักษาการแทนเอกอัครราชทูตจีน ประจําประเทศไทย นายวิกรม กรมดิษฐ์ ประธานสภาธุรกิจไทย-จีนและประธานกรรมการบริษัท อมตะ คอร์ปอเรชัน จํากัด (มหาชน) ประธานบริษัท Talesun technologies (Thailand) Co., Ltd. ผู้จัดการบริษัท Futong Group (Thailand) Co., Ltd. มอบแด่ ศาตราจารย์นายแพทย์อุดม คชินทร ประธานคณะกรรมการการอุดมศึกษาและอดีตอธิการบดีมหาวิทยาลัยมหิดล ศาสตราจารย์นายแพทย์ บรรจง มไหสวริยะ รักษาการแทนอธิการบดีมหาวิทยาลัยมหิดล และคณะ ด้วย
---------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-พม. พร้อมช่วยเหลือหญิงไทย 21 ราย ถูกจับค้าประเวณี ที่สหรัฐฯ
วันจันทร์ที่ 29 พฤษภาคม 2560
พม. พร้อมช่วยเหลือหญิงไทย 21 ราย ถูกจับค้าประเวณี ที่สหรัฐฯ
พม. พร้อมช่วยเหลือหญิงไทย 21 ราย ถูกจับค้าประเวณี ที่สหรัฐฯ
เมื่อวันที่ 27 พ.ค. 60) เวลา 17.30 น. นายณรงค์ คงคํา โฆษกกระทรวงการพัฒนาสังคมและความมั่นคงของมนุษย์ เปิดเผยว่า จากกรณีที่ปรากฏเป็นข่าวว่าทางการสหรัฐอเมริกา ได้ดําเนินการจับกุมและตั้งข้อหาหญิงไทยเพิ่มอีก 21 ราย หลังจากเมื่อเดือนตุลาคม 2559 จับกุมไปแล้ว 17 ราย (รวมทั้งหมด 38 ราย) โดยรายงานข่าวระบุว่า ทั้งหมดถูกตั้งข้อหาว่าอยู่ในขบวนการค้าประเวณี หรือ Sex Trafficking ซึ่งลักลอบนําคนไทยหลายร้อยคนเข้าไปค้าบริการทางเพศในสหรัฐอเมริกา นั้น พลตํารวจเอก อดุลย์ แสงสิงแก้ว รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) ได้มอบหมายให้กองต่อต้านการค้ามนุษย์ สํานักงานปลัดกระทรวงการพัฒนาสังคมฯ ประสานข้อมูลกระทรวงการต่างประเทศแล้ว ทราบว่า ขณะนี้ สถานกงสุลใหญ่ไทย ณ นครชิคาโก สหรัฐอเมริกา ได้ทราบข่าวการจับกุมหญิงดังกล่าวจากการแถลงข่าวของสํานักงานอัยการรัฐมินนิโซตา โดยบุคคลที่ถูกจับกุมจะถูกส่งขึ้นศาลของแต่ละรัฐ ภายใน 24 ชั่วโมง เพื่อสั่งฟ้องตามข้อหา และจะถูกควบคุมตัวที่เรือนจําของแต่ละรัฐ ก่อนที่จะโอนย้ายมาดําเนินคดีที่รัฐมินนิโซตา ซึ่งสถานกงสุลใหญ่ได้ประสานเพื่อขอเข้าไปให้ความช่วยเหลือคนไทย
ทั้งที่เป็นผู้เสียหายและผู้ถูกจับกุมแล้ว ทั้งนี้ กระทรวง พม. พร้อมให้การช่วยเหลือหญิงไทยและครอบครัวดังกล่าว หากได้รับการร้องขอ
นายณรงค์ กล่าวเพิ่มเติมว่า หากได้รับการประสานส่งคนไทยกลุ่มดังกล่าวกลับจากสหรัฐฯ และเมื่อเดินทางถึงประเทศไทย กระทรวง พม. โดยกองต่อต้านการค้ามนุษย์ เตรียมการรองรับพร้อมคัดแยกผู้เสียหายร่วมกับทีมสหวิชาชีพ ซึ่งหากปรากฎว่าเป็นผู้เสียหายจากการค้ามนุษย์ จะสอบถามความสมัครใจในการเข้ารับการคุ้มครอง โดยกรณีเข้ารับการคุ้มครองในสถานคุ้มครองสวัสดิภาพผู้เสียหายจากการค้ามนุษย์ (หญิง) ที่มีอยู่ 4 แห่ง ได้แก่ สถานคุ้มครองฯ บ้านเกร็ดตระการ (จ.นนทบุรี) บ้านนารีสวัสดิ์ (จ.นครราชสีมา) บ้านสองแคว (จ.พิษณุโลก) บ้านศรีสุราษฎร์ (จ.สุราษฎร์ธานี) จะมีการจัดที่พัก อาหาร บําบัดฟื้นฟู กาย จิต สังคม รักษาพยาบาล ให้การศึกษา ฝึกอาชีพ ช่วยเหลือทางด้านกฎหมาย ส่งเสริมการมีงานทํา และการส่งกลับคืนสู่สังคม สําหรับกรณีที่ไม่ประสงค์เข้ารับการคุ้มครอง จะได้ให้การช่วยเหลือในเบื้องต้น เช่น ค่าเดินทางกลับภูมิลําเนา ค่าอาหารระหว่างเดินทาง และประสานด้านการดําเนินคดี ทั้งนี้ จะมีการแจ้งให้ พัฒนาสังคมและความมั่นคงของมนุษย์จังหวัด (พมจ.) ดําเนินการติดตามเยี่ยมบ้านเพื่อให้ความช่วยเหลืออย่างต่อเนื่อง นอกจากนี้ ผู้เสียหายทุกรายจะได้รับการช่วยเหลือในการเรียกร้องสิทธิ เช่น เงินกองทุนเพื่อการป้องกันและปราบปรามการค้ามนุษย์ ค่าสินไหมทดแทน ค่าตอบแทนผู้เสียหายในคดีอาญา
รัฐบาลไทย-ข่าวทำเนียบรัฐบาล-สธ.ร่วมมือภาคีเครือข่ายพัฒนาระบบบริจาคและปลูกถ่ายอวัยวะ ให้ประชาชนบริจาคอวัยวะ
วันพฤหัสบดีที่ 23 พฤศจิกายน 2560
สธ.ร่วมมือภาคีเครือข่ายพัฒนาระบบบริจาคและปลูกถ่ายอวัยวะ ให้ประชาชนบริจาคอวัยวะ
กระทรวงสาธารณสุข บูรณาการภาครัฐและเอกชน พัฒนาระบบการรับบริจาคและปลูกถ่ายอวัยวะ ตั้งเป้าให้ โรงพยาบาลศูนย์/โรงพยาบาลทั่วไปและโรงพยาบาลชุมชนที่มีความพร้อม
จัดศูนย์รับบริจาคอวัยวะ ดวงตาเร่งรณรงค์ให้ประชาชนให้ความสําคัญและสนใจบริจาคอวัยวะ ถือเป็นทานบารมีที่ยิ่งใหญ่ เป็นการให้ครั้งสุดท้ายของชีวิต
วันนี้ (23พฤศจิกายน 2560) ที่โรงแรมโกลเด้นทิวลิป ซอฟเฟอริน กรุงเทพฯนายแพทย์เจษฎา โชคดํารงสุข ปลัดกระทรวงสาธารณสุขเป็นประธานเปิดการประชุมวิชาการกลางปี ครั้งที่ 12จัดโดยสมาคมปลูกถ่ายอวัยวะแห่งประเทศไทย โดยมีผู้แทนจากกระทรวงสาธารณสุข สภากาชาดไทยสํานักงานหลักประกันสุขภาพแห่งชาติ สํานักงานประกันสังคม กรมบัญชีกลาง รวมทั้งแพทย์ พยาบาล และเจ้าหน้าที่ที่เกี่ยวข้องกับการปลูกถ่ายอวัยวะในสถานพยาบาลต่างๆทั่วประเทศ เข้าร่วมประชุม
นายแพทย์เจษฎากล่าวว่ากระทรวงสาธารณสุขกําหนดให้การรับหรือการปลูกถ่ายอวัยวะ เป็นแผนพัฒนาระบบบริการ(Service plan)สาขาที่ 13 และศูนย์บริการที่เป็นเลิศด้านการปลูกถ่ายอวัยวะ สาขาที่ 5โดยกําหนดให้โรงพยาบาลศูนย์/โรงพยาบาลทั่วไป/โรงพยาบาลชุมชนที่มีความพร้อมรับบริจาคอวัยวะและดวงตาผู้เสียชีวิตจากภาวะสมองตาย บูรณาการทํางานร่วมกับศูนย์รับบริจาคอวัยวะและศูนย์ดวงตาสภากาชาดไทยผลการดําเนินการในปีงบประมาณ 2560 มีผู้บริจาคอวัยวะ286ราย ช่วยให้ผู้ป่วยได้ปลูกถ่ายอวัยวะแล้ว643รายและในปี 2561 กระทรวงสาธารณสุข จะเน้นการรับบริจาคอวัยวะ และดวงตา พัฒนา ศูนย์ปลูกถ่ายอวัยวะ(Transplant center)และ พัฒนาทีมนําอวัยวะออก(Regional Harvesting Team)เพื่อสามารถดําเนินการได้ภายในเขตสุขภาพ รวมไปถึงการวางแผนสนับสนุนทรัพยากร ซึ่งความสําเร็จและการบรรลุเป้าหมายได้นั้น ต้องขอความร่วมมือจากภาคีเครือข่ายที่จะได้ร่วมกันดําเนินงาน สิ่งสําคัญที่สุด คือ การรณรงค์ให้ประชาชนเห็นความสําคัญและสนใจที่จะบริจาคอวัยวะและดวงตาเพิ่มมากขึ้น รวมไปถึงการเพิ่มศักยภาพโรงพยาบาลในการปลูกถ่ายอวัยวะโดยมีเป้าหมายหลักเพื่อลดความเหลื่อมล้ํา ลดค่าใช้จ่าย ไม่ทอดทิ้งและเพิ่มคุณภาพชีวิตของประชาชน
การปลูกถ่ายอวัยวะเป็นการรักษาทางการแพทย์ที่ประสบความสําเร็จ สามารถช่วยเหลือผู้เจ็บป่วยด้วยโรคอวัยวะสําคัญ เช่น ไตวายเรื้อรังระยะสุดท้าย ให้ได้ผลสําเร็จเป็นอย่างดี อย่างไรก็ตาม ยังมีความท้าท้ายที่ต้องอาศัยการศึกษา วิจัย และความร่วมมือระหว่างผู้เชี่ยวชาญ และผู้เกี่ยวข้องในวงการปลูกถ่ายอวัยวะ โดยพบว่า ปัญหาการขาดแคลน ผู้บริจาคอวัยวะเป็นปัญหาที่รุนแรงที่สุด ทั้งที่ผู้ป่วยสมองตายจากอุบัติเหตุในประเทศไทยมีจํานวนมากแต่จํานวนผู้อุทิศอวัยวะยังมีสัดส่วนที่น้อยมาก ดังนั้นการรณรงค์ในการบริจาคอวัยวะจึงเป็นสิ่งสําคัญเพื่อต่อลมหายใจของผู้ป่วยที่รอความหวัง ถือว่าเป็นทานบารมีที่ยิ่งใหญ่และเป็นที่สุดแห่งการให้ครั้งสุดท้ายของชีวิต
********************************* 23 พฤศจิกายน 2560
รัฐบาลไทย-ข่าวทำเนียบรัฐบาล-รัฐมนตรีเกษตรฯ เตรียมเดินทางเยือนฟิจิ
วันจันทร์ที่ 9 เมษายน 2561
รัฐมนตรีเกษตรฯ เตรียมเดินทางเยือนฟิจิ
รัฐมนตรีเกษตรฯ เตรียมเดินทางเยือนฟิจิในฐานะหัวหน้าคณะผู้แทนไทยร่วมประชุม สมัชชา เอฟ เอ โอ ประจําภูมิภาคเอเชียและแปซิฟิก สมัยที่ 34
นายกฤษฎา บุญราช รัฐมนตรีว่าการกระทรวงเกษตรและสหกรณ์ เปิดเผยว่า ในระหว่างวันที่ 11 – 13เมษายนนี้ มีกําหนดเข้าร่วมการประชุมสมัชชา เอฟ เอ โอ ประจําภูมิภาคเอเชียและแปซิฟิก สมัยที่ 34 ณ เมืองนาดี สาธารณรัฐฟิจิในฐานะหัวหน้าคณะผู้แทนไทยร่วมประชุมระดับรัฐมนตรีด้านเกษตรของประเทศสมาชิกในภูมิภาคเอเชียและแปซิฟิกซึ่งประกอบด้วยสมาชิกจํานวน 46 ประเทศภายใต้หัวข้อการขจัดความอดอยากหิวโหย รวมทั้งขึ้นกล่าวถ้อยแถลงถึงการดําเนินงานของรัฐบาลไทยในการพัฒนาที่ยั่งยืนตามเป้าหมายของสหประชาชาติ โดยเฉพาะการน้อมนําเอาศาสตร์พระราชาของพระบาทสมเด็จพระปรมินทรมหาภูมิพลอดุลยเดชบรมนาถบพิตร ที่ทรงมีโครงการในพระราชดําริ เน้นแก้ไขปัญหาดินและน้ําอย่างเป็นระบบ และยั่งยืนมาปรับใช้ในการบริหารจัดการทรัพยากรการผลิตที่ดีส่งเสริมให้มีสินค้าเกษตรและอาหารที่ดี นํามาซึ่งความมั่นคงทางอาหารในระยะยาวเพื่อขจัดความหิวโหยทั้งในระดับประเทศ และยืนยันท่าทีประเทศไทยที่พร้อมร่วมมือดําเนินการกับประชาคมโลกด้วย
“การประชุมครั้งนี้จะส่งผลให้ประเทศสมาชิกได้แลกเปลี่ยนความคิดเห็นเกี่ยวกับผลกระทบของการเปลี่ยนแปลงทางสภาพภูมิอากาศ และวิกฤตด้านอาหาร พลังงาน และเศรษฐกิจ ต่อสถานการณ์ความมั่นคงด้านอาหารในภูมิภาค และร่วมกันกําหนดยุทธศาสตร์และการจัดลําดับความสําคัญของความช่วยเหลือที่ภูมิภาคต้องการได้รับจาก เอฟ เอ โอ ขณะเดียวกัน เอฟ เอ โอ ยังได้รับทราบสถานการณ์และปัญหาต่าง ๆ ในประเทศสมาชิก ซึ่งมีผลกระทบต่อการผลิตด้านการเกษตรและความมั่นคงด้านอาหาร รวมทั้งรับทราบข้อเสนอความช่วยเหลือที่ประเทศสมาชิกต้องการขอรับจาก เอฟ เอ โอ ในเรื่องต่าง ๆ เช่น การฟื้นฟูเศรษฐกิจชนบท การบูรณาการเรื่องโภชนาการเข้ากับภาคการเกษตรและอาหาร และการเสริมสร้างขีดความสามารถของสํานักงานภูมิภาคเพื่อนํามาปรับใช้กับประเทศไทย” นายกฤษฏา กล่าว
อย่างไรก็ตาม นอกจากการร่วมประชุมแล้ว ไทยยังถือโอกาสหารือทวิภาคีร่วมกับผู้อํานวยการใหญ่องค์การอาหารและเกษตรแห่งสหประชาชาติ และผู้ช่วยผู้อํานวยการใหญ่ และผู้แทนเอฟ เอ โอ ประจําภูมิภาคเอเชียและแปซิฟิกเพื่อแลกเปลี่ยนความร่วมมือทั้งในประเด็นที่เอฟ เอ โอ สนใจ และประเด็นที่ไทยสนใจ เช่น การลดจํานวนผู้อดอยากหิวโหยการแก้ไขปัญหาการทําประมงผิดกฎหมาย หรือไอยูยู และเรื่องความร่วมมือระหว่างไทยและเอฟ เอ โอ ในการพัฒนาภาคการเกษตร เป็นต้น
ขณะเดียวกัน ไทยยังจะร่วมหารือทวิภาคีกับรัฐมนตรีว่าการกระทรวงเกษตรการพัฒนาชนบทและทะเล และการจัดการภัยพิบัติแห่งชาติฟิจิโดยมีประเด็นหารือสําคัญ เช่น การผลักดันให้มีการจัดประชุมคณะทํางานร่วมด้านการเกษตร (JAWG) ครั้งที่ 2 และการประชุมคณะทํางานร่วมด้านประมง (JFWG) ครั้งที่ 2 ภายใต้กรอบบันทึกความเข้าใจ (MOU) ว่าด้วยความร่วมมือด้านการเกษตรระหว่างกันให้เห็นผลเป็นรูปธรรมโดยเร็ว และการเปิดตลาดสินค้าเกษตรระหว่างกันอีกด้วย
กลุ่มโฆษกและวิเคราะห์ข่าว กองเกษตรสารนิเทศ
สํานักงานปลัดกระทรวงเกษตรและสหกรณ์
โทร 02-2810859 แฟกซ์ 02-2822871
moacnews@gmail.com
www.moac.go.th
www.facebook.com/kasetthai
รัฐบาลไทย-ข่าวทำเนียบรัฐบาล-ก.ท่องเที่ยวฯ จัดกิจกรรม “อิ่มท้อง อิ่มใจ สู้ภัยโควิด-19” มอบผู้แทนชุมชนนำอาหารแจกจ่ายบรรเทาทุกข์ผู้ได้รับผลกระทบ [กระทรวงการท่องเที่ยวและกีฬา]
วันพฤหัสบดีที่ 14 พฤษภาคม 2563
ก.ท่องเที่ยวฯ จัดกิจกรรม “อิ่มท้อง อิ่มใจ สู้ภัยโควิด-19” มอบผู้แทนชุมชนนําอาหารแจกจ่ายบรรเทาทุกข์ผู้ได้รับผลกระทบ [กระทรวงการท่องเที่ยวและกีฬา]
ก.ท่องเที่ยวฯ จัดกิจกรรม “อิ่มท้อง อิ่มใจ สู้ภัยโควิด-19” มอบผู้แทนชุมชนนําอาหารแจกจ่ายบรรเทาทุกข์ผู้ได้รับผลกระทบ
จากสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ซึ่งส่งผลกระทบต่อเศรษฐกิจและสังคมในวงกว้างทําให้ประชาชนหลายระดับได้รับความเดือดร้อนจากการหยุดงาน การเลิกจ้าง และบางส่วนมีรายได้ไม่เพียงพอต่อการดํารงชีวิต รัฐบาลภายใต้การนําของ พลเอกประยุทธ์ จันทร์โอชา นายกรัฐมนตรี มีความมุ่งมั่นที่จะแก้ไขปัญหา เพื่อบรรเทาความทุกข์ร้อนของพี่น้องประชาชน และคาดหวังให้ประเทศไทยผ่านพ้นวิกฤตในครั้งนี้ให้ได้โดยเร็วโดยจะไม่ทิ้งใครไว้ข้างหลัง
กระทรวงท่องเที่ยวและกีฬา ร่วมกับสถาบันการศึกษาทั้งภาครัฐและเอกชน ภายใต้เครือข่ายส่งเสริมการวิจัยทางมนุษยศาสตร์และสังคมศาสตร์ ประกอบด้วย มหาวิทยาลัยกรุงเทพธนบุรี มหาวิทยาลัยเกษมบัณฑิต มหาวิทยาลัยเกริก มหาวิทยาลัยเทคโนโลยีราชมงคลธัญบุรี มหาวิทยาลัยราชภัฏนครปฐม มหาวิทยาลัยบูรพา มหาวิทยาลัยราชภัฏรําไพพรรณี มหาวิทยาลัยราชภัฏเลย มหาวิทยาลัยศรีปทุม วิทยาลัยทองสุข สมาคมนักวิจัยแห่งประเทศไทย สมาคมปรัชญาดุษฎีบัณฑิตทางสังคมศาสตร์ สมาคมรัฐศาสตร์แห่งมหาวิทยาลัยเกษตรศาสตร์ วิทยาลัยวิจัยนวัตกรรมทางการศึกษา สถาบันเทคโนโลยีพระจอมเกล้าเจ้าคุณทหารลาดกระบัง พร้อมด้วย บริษัท บุชเชอร์ จํากัด บริษัท พีทีจี เอ็นเนอยี จํากัด (มหาชน) ได้ตระหนักถึงนโยบายสําคัญของรัฐบาลโดยมีความห่วงใยพี่น้องประชาชนที่กําลังประสบปัญหาความเดือดร้อน ซึ่งบางส่วนขาดแคลนอาหาร-น้ําดื่ม จึงร่วมกันสนับสนุนสิ่งอุปโภคบริโภค ประกอบด้วย ข้าวกล่อง 4,000 กล่อง ข้าวสาร 527 ถุง น้ําดื่ม 960 ขวด อันจะเป็นการสร้างขวัญและกําลังใจให้แก่ประชาชนในพื้นที่ใกล้เคียงกระทรวงการท่องเที่ยวและกีฬา ที่มีความเดือดร้อนจากสถานการณ์ดังกล่าว จึงเป็นที่มาของการจัดกิจกรรม “อิ่มท้อง อิ่มใจ สู้ภัยโควิด-19” โดยมีนายพิพัฒน์ รัชกิจประการ รัฐมนตรีว่าการกระทรวงการท่องเที่ยวและกีฬา เป็นประธาน
รมว.ท่องเที่ยวและกีฬา กล่าวในโอกาสนี้ว่า “ผมหวังเป็นอย่างยิ่งว่าสถานการณ์การแพร่ระบาดของโรคติดเชื้อไวรัสโคโรนา 2019 (โควิด-19) ในประเทศไทยจะผ่อนคลายได้ในระยะเวลาอีกไม่นานนัก ช่วงเวลาสําคัญนี้จึงเป็นโอกาสที่คนไทยต้องช่วยเหลือดูแลซึ่งกันและกัน เพื่อเรียกความเข้มแข็งในทุกๆ ด้านให้กลับคืนมา ซึ่งกิจกรรมในวันนี้ ถึงแม้จะเป็นเพียงส่วนหนึ่งของการบรรเทาความเดือดร้อนให้กับคนในชุมชน แต่สิ่งที่ได้รับอย่างแท้จริงคือการสื่อสารความห่วงใย ให้กําลังใจกันและกัน ซึ่งเป็นสิ่งที่พวกเราจะสามารถแบ่งปันต่อสถานการณ์ที่เกิดขึ้นกับเพื่อนร่วมชาติได้ในระดับหนึ่ง และนับเป็นความภาคภูมิใจที่เราได้มีส่วนร่วมในกิจกรรมครั้งนี้”
รัฐบาลไทย-ข่าวทำเนียบรัฐบาล-คณะผู้บริหารกระทรวงดิจิทัลฯ เข้าพบ พล.อ.อ.ประจิน จั่นตอง เนื่องในเทศกาลปีใหม่ 2561
วันพุธที่ 10 มกราคม 2561
คณะผู้บริหารกระทรวงดิจิทัลฯ เข้าพบ พล.อ.อ.ประจิน จั่นตอง เนื่องในเทศกาลปีใหม่ 2561
คณะผู้บริหารกระทรวงดิจิทัลฯ
นางสาวอัจฉรินทร์ พัฒนพันธ์ชัย ปลัดกระทรวงดิจิทัลเพื่อเศรษฐกิจและสังคม (ดีอี) พร้อมด้วยคณะผู้บริหารกระทรวงฯ และหน่วยงานในสังกัด เข้าพบ พล.อ.อ.ประจิน จั่นตอง รองนายกรัฐมนตรี เนื่องในเทศกาลปีใหม่ ประจําปี 2561 พร้อมรับพรเป็นขวัญกําลังใจในการปฏิบัติงาน เมื่อวันที่ 5 มกราคม 2561 ณ กระทรวงยุติธรรม อาคารราชบุรีดิเรกฤทธิ์ ศูนย์ราชการเฉลิมพระเกียรติ 80 พรรษา ถนนแจ้งวัฒนะ เขตหลักสี่ กรุงเทพฯ
*************************
รัฐบาลไทย-ข่าวทำเนียบรัฐบาล-“หม่อมเต่า” มอบนโยบายทูตแรงงาน มุ่งคุ้มครองสิทธิประโยชน์ พร้อมติดตามสถานการณ์ที่มีผลกระทบต่อแรงงานไทยในต่างประเทศ
วันพุธที่ 8 มกราคม 2563
“หม่อมเต่า” มอบนโยบายทูตแรงงาน มุ่งคุ้มครองสิทธิประโยชน์ พร้อมติดตามสถานการณ์ที่มีผลกระทบต่อแรงงานไทยในต่างประเทศ
รมว.แรงงาน มอบนโยบายและแนวทางการปฏิบัติงานแก่อัครราชทูตที่ปรึกษา/กงสุล     (ฝ่ายแรงงาน) สํานักงานแรงงานในต่างประเทศ ประจําปีงบประมาณ พ.ศ. 2563 เน้นย้ํา ทูตแรงงาน ต้องคุ้มครองแรงงานไทยในต่างประเทศให้ได้รับสิทธิประโยชน์ครบถ้วน
วันที่ 8 มกราคม 2563 เวลา 13.30 น. หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน เป็นประธานมอบนโยบายและแนวทางการปฏิบัติงานแก่อัครราชทูตที่ปรึกษา/กงสุล (ฝ่ายแรงงาน) สํานักงานแรงงานในต่างประเทศ ประจําปีงบประมาณ พ.ศ. 2563 ณ ห้องมรกต โรงแรมดิเอมเมอรัลด์ กรุงเทพฯ โดย รมว.แรงงาน กล่าวว่า บทบาทและภารกิจของสํานักงานแรงงานในต่างประเทศ ณ ปัจจุบัน ต้องส่งเสริมแรงงานทักษะฝีมือให้มีโอกาสได้รับการจ้างงานเพิ่มขึ้นและรักษาตลาดแรงงานไทยในต่างประเทศได้อย่างมีดุลยภาพในแต่ละตําแหน่งงานและสาขาวิชาชีพ ดังนั้นสํานักงานแรงงานไทยในต่างประเทศจึงเป็นจุดประสานงานหลักของกระทรวงแรงงานและเป็นแหล่งรวบรวมข้อมูลด้านสถานการณ์แรงงานในต่างประเทศที่จะใช้ประโยชน์ได้มาก สําหรับแนวทางการดําเนินงานตามกรอบภารกิจของสํานักงานแรงงานในต่างประเทศ ขอให้มุ่งเน้นดําเนินการใน 5 เรื่อง ได้แก่ การคุ้มครองแรงงานไทยในต่างประเทศให้ได้รับสิทธิประโยชน์ครบถ้วนตามสัญญาจ้างงาน ไม่ถูกเอารัดเอาเปรียบ การพัฒนาศักยภาพแรงงานไทยในต่างประเทศให้มีความรู้ ทักษะ ได้รับการถ่ายทอดเทคโนโลยีที่สูงขึ้น สร้างคุณภาพชีวิตที่ดีให้แก่แรงงานไทยในต่างประเทศ ป้องกันปัญหายาเสพติด ส่งเสริมการออมให้แก่แรงงาน รักษาและขยายตลาดแรงงานไทย วิเคราะห์แนวโน้มความต้องการแรงงานไทยจากปัจจัยแวดล้อมที่เกี่ยวข้องทั้งภายในและภายนอก รวมถึงศึกษา วิเคราะห์ ติดตามสถานการณ์ที่มีผลกระทบต่อแรงงานไทย จัดทําข้อมูลด้านแรงงานและเศรษฐกิจ ติดตามสถานการณ์ของแต่ประเทศในเชิงลึก โดยให้ดําเนินงานขับเคลื่อนเชิงรุก ขยายเครือข่ายอาสาสมัครแรงงาน และใช้เทคโนโลยี ปฏิบัติภารกิจร่วมกับสถานเอกอัครราชทูตอย่างบูรณาการการทํางานร่วมกัน
หม่อมราชวงศ์จัตุมงคลฯ กล่าวเพิ่มเติมว่า ในปี 2563 กระทรวงแรงงานตั้งเป้าที่จะจัดส่งแรงงานไทยไปทํางานในต่างประเทศ จํานวน 100,000 คน โดยเฉพาะในประเทศที่มีศักยภาพ เพื่อให้แรงงานมีโอกาสได้รับการพัฒนาทักษะฝีมือ และนํากลับมาพัฒนาเสริมสร้างศักยภาพของประเทศ ซึ่งประเทศที่ได้รับความนิยม 4 อันดับแรก คือ ไต้หวัน, สาธารณรัฐเกาหลี, ญี่ปุ่น และอิสราเอล เป็นต้น นอกจากนี้ ขอให้ทุกท่านตระหนักถึงความสําคัญของการพัฒนาตนเองอย่างต่อเนื่อง ให้ทันกับสถานการณ์และเทคโนโลยีที่เปลี่ยนแปลง รวมทั้งมีการกําหนดเป้าหมายและผลลัพธ์ของการดําเนินการในส่วนของแผนงานโครงการต่างๆ ให้ชัดเจน เพื่อให้เกิดผลสัมฤทธิ์เป็นรูปธรรมตามเป้าหมายที่วางไว้ ขณะเดียวกันต้องหาแนวทางในการปฏิรูปภายในสํานักงาน ร่วมคิด ร่วมทํา ใช้ความรู้ความสามารถอย่างเต็มที่ ด้วยวิธีการที่สร้างสรรค์ คิดค้นนวัตกรรมในด้านต่างๆ มาใช้ในการทํางาน เพื่อขับเคลื่อนนโยบายของกระทรวงในการดูแลแรงงานไทยในต่างประเทศให้มีศักดิ์ศรีและมีคุณภาพชีวิตที่ดีต่อไป
--------------------------------
รัฐบาลไทย-ข่าวทำเนียบรัฐบาล-บริดจสโตนเชื่อมั่นประเทศไทย ขยายลงทุนรวมมูลค่ากว่า 6,000 ล้านบาท
วันจันทร์ที่ 20 มีนาคม 2560
บริดจสโตนเชื่อมั่นประเทศไทย ขยายลงทุนรวมมูลค่ากว่า 6,000 ล้านบาท
บริดจสโตน ขยายการลงทุนในไทย 2 โครงการ ลงทุนกว่า 6,000 ล้านบาท เพื่อผลิตยางล้ออากาศยานและยางหล่อดอกอากาศยาน บีโอไออนุมัติส่งเสริมการลงทุนแล้ว มั่นใจปูทางสู่ศูนย์กลางด้านการบินของภูมิภาคอาเซียน
นางหิรัญญา สุจินัย เลขาธิการคณะกรรมการส่งเสริมการลงทุนหรือ บีโอไอ เปิดเผยว่า ที่ประชุมคณะอนุกรรมการส่งเสริมการลงทุน ได้พิจารณาเห็นชอบให้การส่งเสริมการลงทุนแก่กลุ่มบริษัทบริดจสโตน จํานวน 2 โครงการ รวมมูลค่าเงินลงทุน 6,188.6 ล้านบาท กําลังการผลิตยางล้ออากาศยานรวมปีละประมาณ 109,000 เส้น
โครงการแรกเป็นการผลิตยางล้อสําหรับอากาศยาน (Aircraft Tire) และผ้าใบเคลือบยาง (Coated Fabric) เงินลงทุนทั้งสิ้น 4,694.1 ล้านบาท ตั้งโครงการที่จังหวัดระยอง  โดยโครงการนี้จะใช้เทคโนโลยีใหม่   ที่พัฒนาโครงสร้างยางให้มีความปลอดภัยสูงและประหยัดเชื้อเพลิง โดยเฉพาะสําหรับเครื่องบินที่มีน้ําหนักบรรทุกมากภายใต้การใช้งานที่มีความเร็วสูง  และจะจําหน่ายให้กับบริษัทชั้นนําผู้ผลิตเครื่องบิน  อาทิ   แอร์บัส และโบอิ้ง รวมทั้งจําหน่ายให้กับสายการบินชั้นนําทั่วโลก
ส่วนโครงการผลิตยางหล่อดอกอากาศยาน (Retread Aircraft Tire) เงินลงทุนทั้งสิ้น 1,494.5 ล้านบาท ตั้งโครงการที่จังหวัดชลบุรี จะใช้เทคโนโลยีใหม่ที่พัฒนาโครงสร้างยางให้มีความปลอดภัยสูงและประหยัดเชื้อเพลิง โดยจะนํายางเครื่องบินที่ผ่านการใช้งานมาประมาณ 3 เดือน มาหล่อดอกยางใหม่ โดยยังคงมีประสิทธิภาพและระยะเวลาการใช้งานเหมือนยางใหม่
“การตัดสินใจขยายการลงทุนในประเทศไทยของบริดจสโตนสะท้อนให้เห็นถึงความมั่นใจของนักลงทุนญี่ปุ่นที่มีต่อประเทศไทย และได้เลือกประเทศไทยเป็นฐานการผลิตและส่งออกในภูมิภาคนี้” เลขาธิการ   บีโอไอกล่าว
ทั้งนี้ การลงทุนของบริดจสโตนทั้ง 2 โครงการ มีแผนการดําเนินงานด้านความร่วมมือกับสถาบันการศึกษาของไทย ในรูปแบบสหกิจศึกษา ซึ่งเปิดโอกาสให้นักศึกษาได้เข้าฝึกปฏิบัติงาน เพื่อให้นักศึกษาได้เรียนรู้จากประสบการณ์จริงภายใต้การแนะนําของผู้ที่มีประสบการณ์ โดยมีสถาบันที่จะส่งนักศึกษาจากคณะวิศวกรรมศาสตร์ เข้าร่วม รวม 4 สถาบัน ได้แก่ มหาวิทยาลัยเทคโนโลยีสุรนารี มหาวิทยาลัยเทคโนโลยีราชมงคลธัญบุรี มหาวิทยาลัยเทคโนโลยีพระจอมเกล้าพระนครเหนือ วิทยาเขตระยอง และมหาวิทยาลัยบูรพา
นางหิรัญญากล่าวด้วยว่า จากการพบปะหารือกับบริษัทในกลุ่มอากาศยาน คาดว่าจะมีผู้สนใจลงทุนอีกหลายราย ไม่ว่าจะเป็นการผลิตชิ้นส่วนอากาศยานและศูนย์ฝึกบุคลากรที่เกี่ยวข้องกับการบิน
**********************************************